TEEAEG algab teetähiste alaga, kus eksponeeritakse aja jooksul muutunud liiklusmärke, suunaviitasid ning asulatähiseid. Järgneb ajalooline teeruum. Kulgemist ajaloolises teeruumis saadavad Eestis esmakordselt kasutatavad graafilised betoonpildid. Teeruumis eksponeeritakse teadaolevaid ja konteksti sobivaid ajaloolisi teepäraldisi - miilikivi, verstapostid, tarad, aiad, teeviidad jms.  TEEAEG koosneb kahest suuremast osast: ekspositsiooni- ja puhkealast. Ekspositsioonialal on ajalooline teeruum, teetähiste ja masinate  ekspositsiooni alad. Puhkeala koosneb Vigurivända rajast, liikluslinnakust, mänguväljakust ja piknikuplatsist.